# **INFORMARE PRIVIND PROTECȚIA DATELOR**

# **CU CARACTER PERSONAL**

**(CONCURS PENTRU OCUPAREA UNUI POST VACANT)**

Conform Regulamentului UE 679/ 2016 privind protecţia persoanelor fizice în ceea ce priveşte prelucrarea datelor cu caracter personal, **OIR POSDRU Regiunea Vest** este un operator de date de natură personală.

Pentru înscrierea în concursul pentru ocuparea unui post vacant, un candidat poate furniza prin dosarul de concurs (depus în format fizic) următoarele categorii de date cu caracter personal: identitate (nume, prenume etc.), identificare (CNP, serie și număr carte de identitate etc.), contact (adresă etc.), educaţie (studii, specializări etc.), activitate profesională (loc de muncă, funcţie etc.), informaţii juridice, informaţii privind starea de sănătate.

Datele transmise sunt utilizate de către comisia de concurs în vederea selecţiei candidaţilor pe baza îndeplinirii condiţiilor de participare la concurs, în cazul evaluării probei scrise sau a interviului susţinut de candidaţi.

După fiecare etapă de selecţie sau de evaluare, codul alocat candidatului și rezultatul fiecărui candidat vor fi afişate la avizier si postate pe site-ul web <http://www.oirposdru-vest.ro/index.htm>.

Sunteţi obligat(ă) să furnizaţi categoriile de date cu caracter personal pentru îndeplinirea scopurilor menţionate anterior, iar refuzul furnizării acestor date poate duce la imposibilitatea înscrierii dosarului în concursul pentru ocuparea unui post vacant.

Informaţiile sunt prelucrate în mod legal în conformitate cu prevederile Legii 53/2003, Codul Muncii si OUG nr.57/2019 privind Codul administrativ.

Din punct de vedere al Regulamentul UE 679/ 2016, prelucrarea datelor cu caracter personal îndeplinește unul dintre următoarele criterii:

|  |  |
| --- | --- |
| **Prelucrare** | **Criteriu GDPR (Articolele 6 şi 9)** |
| Prelucrarea datele cu caracter personal din dosarul de concurs | Art.6(1)b, “demersuri la cererea persoanei vizate înainte de încheierea unui contract” şi Art.6(1)c, “prelucrarea este necesară în vederea îndeplinirii unei obligaţii legale care îi revine operatorului” |
| Prelucrarea informaţiilor din categoriile speciale (de exemplu, informații referitoare la starea dumneavoastră de sănătate sau handicap) | Art.9(2)b, “exercitarea unor drepturi specifice ale operatorului sau ale persoanei vizate în domeniul ocupării forţei de muncă şi al securităţii sociale şi protecţiei sociale” |
| Transmiterea anumitor informații către instituțiile statului | Art.6(1)c, “prelucrarea este necesară în vederea îndeplinirii unei obligaţii legale care îi revine operatorului” |
| Publicarea rezultatelor parţiale sau finale ale concursului | Art.6(1)c, “prelucrarea este necesară în vederea îndeplinirii unei obligaţii legale care îi revine operatorului” pentru transparenţa procesului de evaluare. |

În măsura permisă de legislaţia privind protecţia datelor, pentru a ne îndeplini obligaţiile contractuale și legale, putem transmite datele dumneavoastră personale unor autorităţi naţionale, furnizori de servicii etc.

Informaţiile colectate despre dumneavoastră sunt păstrate în formă scrisă și/ sau în formă electronică. Ne asigurăm că informaţiile pe care le deținem sunt păstrate în locaţii sigure, cu un nivel de securitate adecvat și cu accesul permis doar personalului autorizat.

Conform Regulamentului UE 679/ 2016 aveţi următoarele drepturi: accesul la datele personale care vă privesc, rectificarea sau ştergerea acestora, restricţionarea prelucrării, dreptul de a vă opune prelucrării, dreptul la portabilitatea datelor, dreptul de a nu fi supus unor decizii individuale cu caracter automat și de a vă adresa instanţei de judecată competente. Disponibilitatea drepturilor depinde de fiecare prelucrare.

Dacă aveţi nemulţumiri legate de modul în care prelucrăm datele dumneavoastră cu caracter personal, aveţi dreptul de a depune o plângere în faţa Autorităţii Naţionale de Supraveghere a Prelucrării Datelor cu Caracter Personal [http://www.dataprotection.ro](http://www.dataprotection.ro/).

Dacă doriţi să faceţi o solicitare în temeiul Regulamentului UE 679/ 2016, pentru a putea să vă răspundem într-un mod eficient, vă rugăm să contactaţi Responsabilul cu Protecţia Datelor la adresa de e-mail dpo@oirposdru-vest.ro.

Codul de concurs alocat este ..................................... .

Am primit codul ce va fi utilizat in documentele afișate sau postate,

Nume si prenume:

Semnătura: